Гурлит је био заробљен са својом женом и двадесет кутија уметнина у селу Ашбах у јуну 1945. Током испитивања након заробљавања, Гурлит и његова супруга рекли су властима Војске Сједињених Држава да је у бомбардовању Дрездена, фебруара 1945., већина његове колекције и његове документација о уметничким трансакцијама уништена. Сто петнаест уметничких дела које су му узеле америчке и немачке власти враћено му је пошто их је уверио да их је законито стекао. Гурлит се успешно представио као жртва нацистичког прогона због јеврејског наслеђа и преговарао је о ослобађању његове имовине. Без обзира да ли су делови његове збирке и евиденције о пословним трансакцијама уништени у Дрездену, како је Гурлит тврдио, додатни делови су очигледно били успешно сакривени у Франконији, Саксонији и Паризу, из којих су враћени после рата.